
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 16P/86/2024 8724203032 12. 11. 2024 JUDr. Dagmar Soliarová ECLI:SK:OSPP:2024:8724203032.2
ROZSUDOK V MENE SLOVENSKEJ REPUBLIKY Okresný súd Poprad, sudca JUDr. Dagmar Soliarová, v právnej veci maloletej navrhovateľky: A. B., nar. X.X.XXXX, bytom C. D. XXX, zastúpená rodičmi: matka E. B., nar. XX.XX.XXXX, bytom C. D. XXX, t.č. vo výkone trestu v ÚVTOS Prešov a otec C. B., nar. X.X.XXXX, bytom C. D. XXX, za účasti F. B., nar. XX.X.XXXX, bytom C. D. XXX, v konaní o povolenie uzavrieť manželstvo, takto rozhodol: I. Súd p o v o ľ u j e mal. A. B., nar. X.X.XXXX, bytom C. D. XXX, dcére C. B. a E. B., C. B., obaja bytom C. D. XXX, uzavrieť manželstvo s F. B., nar. XX.X.XXXX, bytom C. D. XXX, synom G. B., C. H. a H. B.. II. Žiaden z účastníkov n e m á nárok na náhradu trov konania. odôvodnenie: 1. Tunajšiemu súdu bol doručený návrh mal. navrhovateľky na povolenie uzavrieť manželstvo so svojím snúbencom F. B.. Svoj návrh odôvodnila tým, že so snúbencom sa dlhodobo poznajú, ich priateľstvo prerástlo do vzájomného vzťahu a do intímnej známosti a navrhovateľka otehotnela. Chcú, aby dieťa vyrastalo v úplnej rodine. 2. Na pojednávaní mal. navrhovateľka zotrvala na dôvodoch podaného návrhu, žiadala tomuto vyhovieť a uviedla, že dňa 17.8.2024 sa im narodilo dieťa B. B.. Naďalej bývajú u matky snúbenca a majú vytvorené vhodné podmienky pre starostlivosť o mal. dieťa. 3. Otec mal. navrhovateľky uviedol, že s návrhom súhlasí, zároveň ospravedlnil neúčasť svojej manželky, ktorá je toho času vo výkone trestu, nemohla sa dostaviť, avšak s návrhom súhlasí. 4. Súd preto pojednával v zmysle § 180 CSP v neprítomnosti matky mal. navrhovateľky. 5. Podľa § 11 ods. 1 Zák. o rodine, manželstvo nemôže uzavrieť maloletý. Súd môže v súlade s účelom manželstva výnimočne povoliť uzavretie manželstva maloletému staršiemu ako 16 rokov. Bez povolenia súdu je manželstvo neplatné. V takom prípade súd aj bez návrhu rozhodne, že manželstvo je neplatné. 6. Podľa § 87 Civilného mimosporového poriadku, konanie o povolenie uzavrieť manželstvo sa začína len na návrh. Návrh podáva osoba, ktorá môže manželstvo uzavrieť iba s povolením súdu. Osoby, ktoré chcú uzavrieť manželstvo podávajú návrh spoločne, ak každá z nich môže manželstvo uzavrieť iba s povolením súdu. 7. Z vykonaného dokazovania mal súd preukázané, že mal. navrhovateľka spĺňa podmienky v zmysle vyššie cit. zák. ustanovení na podanie návrhu uzavrieť manželstvo. Jej známosť so snúbencom F. B. prerástla do intímneho charakteru, v dôsledku čoho sa im dňa 17.8.2024 narodilo dieťa B. B.. Obaja chcú, aby ich dieťa vyrastalo v úplnej rodine a matka snúbenca im poskytla podmienky pre možnosť riadnej starostlivosti o dieťa a bývania. Súd preto predmetnému návrhu vyhovel a rozhodol tak, ako je to uvedené vo výrokovej časti tohto rozsudku. 8. O trovách konania rozhodol podľa § 52 Civilného mimosporového poriadku.
Poučenie: Proti tomuto rozsudku je prípustné odvolanie, ktoré možno podať do 15 dní od jeho doručenia v 3 vyhotoveniach, a to prostredníctvom tunajšieho súdu na Krajský súd v Prešove. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

